บาทเปิด 32.92/94 บาทต่อดอลลาร์ ทิศทางแข็งค่า
เงินบาทเปิดตลาด 32.92/94 บาทต่อดอลลาร์ ทิศทางแข็งค่า มองกรอบ 32.90-33.00
2 พ.ย. 2561

เงินบาทเปิดตลาด 32.92/94 บาทต่อดอลลาร์ ทิศทางแข็งค่า มองกรอบ 32.90-33.00
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.92/94 บาท/ดอลลาร์ แข็งค่า จากเย็นวานนี้ที่ปิดตลาดที่ระดับ 32.98 บาท/ดอลลาร์
วันนี้เงินบาทคงเคลื่อนไหวอยู่ในกรอบแคบๆ แต่ยังมีทิศทางแข็งค่า โดยตลาดรอดูตัวเลขเศรษฐกิจสำคัญของสหรัฐฯ คืนนี้ คือ ตัวเลขการจ้างงานนอกภาคเกษตร (Nonfarm Payroll) เดือนต.ค. นอกจากนี้คงต้องจับตา sentiment ของตลาด ภายหลังจากที่ประธานาธิบดีโดนัลด์ ทรัมป์ ทวีตข้อความว่าได้หารือกับประธานาธิบดีของจีน เพื่อแก้ไขปัญหาความขัดแย้งทางการค้าระหว่างกัน
"เมื่อวาน ทรัมป์ทวีตว่าได้หารือกับประธานาธิบดีจีน เพื่อแก้ปัญหาความขัดแย้งทางการค้า ซึ่ง sentiment ของตลาดก็ดีขึ้น คงต้องรอดูว่าจะดึง flow เข้ามาได้มากน้อยแค่ไหน" นักบริหารเงินระบุ
นักบริหารเงิน คาดว่าเงินบาทวันนี้จะเคลื่อนไหวในกรอบ 32.90 - 33.00 บาท/ดอลลาร์